pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดดีอี หารือการพัฒนากำลังคนด้านดิจิทัล
วันอังคารที่ 21 พฤศจิกายน 2566
ปลัดดีอี หารือการพัฒนากําลังคนด้านดิจิทัล
ปลัดดีอี หารือการพัฒนากําลังคนด้านดิจิทัล
วันนี้ (21 พฤศจิกายน 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือการพัฒนากําลังคนด้านดิจิทัล ครั้งที่ 1/2566 เพื่อแลกเปลี่ยนแนวคิดเกี่ยวกับการพัฒนากําลังคนด้านดิจิทัล รวมถึงภาพรวมของระบบต่าง ๆ ที่เกี่ยวข้องกับการพัฒนากําลังคน ได้แก่ ระบบ e-Workforce Ecosystem ของสถาบันคุณวุฒิวิชาชีพ ระบบทรัพยากรบุคคล ของสํานักงานคณะกรรมการข้าราชการพลเรือน (ก.พ.) รวมทั้ง ศูนย์แลกเปลี่ยนข้อมูลกลางภาครัฐ (GDX) ของ สํานักงานพัฒนารัฐบาลดิจิทัล (องค์การมหาชน) (สพร.) โดยมี นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม และนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เข้าร่วมการประชุมดังกล่าว ณ ห้องประชุม ONDE 1 ชั้น 9 สํานักงานคณะกรรมการดิจิทัลเพื่อเศรษฐกิจและสังคมแห่งชาติ
_______________________________
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาดำเนินการจัดทำกฎหมายลำดับรองตามความใน พ.ร.บ.การส่งเสริมวิทยาศาสตร์ฯ พ.ศ. 2562 และ พ.ร.บ.สภานโยบายการอุดมศึกษาวิทยาศาสตร์ ฯ พ.ศ. 2562 ออกไปอีก 1 ปี
วันอังคารที่ 21 พฤศจิกายน 2566
ครม.เห็นชอบขยายระยะเวลาดําเนินการจัดทํากฎหมายลําดับรองตามความใน พ.ร.บ.การส่งเสริมวิทยาศาสตร์ฯ พ.ศ. 2562 และ พ.ร.บ.สภานโยบายการอุดมศึกษาวิทยาศาสตร์ ฯ พ.ศ. 2562 ออกไปอีก 1 ปี
.....
ครม.เห็นชอบขยายระยะเวลาดําเนินการจัดทํากฎหมายลําดับรองตามความใน พ.ร.บ.การส่งเสริมวิทยาศาสตร์ฯ พ.ศ. 2562 และ พ.ร.บ.สภานโยบายการอุดมศึกษาวิทยาศาสตร์ ฯ พ.ศ. 2562 ออกไปอีก 1 ปี ตั้งแต่ 27 พ.ย. 66 เป็นต้นไป
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบให้ขยายระยะเวลาดําเนินการจัดทํากฎหมายลําดับรองตามความในพระราชบัญญัติการส่งเสริมวิทยาศาสตร์ การวิจัยและนวัตกรรม พ.ศ. 2562 และพระราชบัญญัติสถานโยบายการอุดมศึกษาวิทยาศาสตร์ วิจัยและนวัตกรรมแห่งชาติ พ.ศ. 2562 รวม 3 ฉบับ ออกไป 1 ปี ตั้งแต่วันที่ 27 พฤศจิกายน 2566 ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ
นายคารม กล่าวว่า กระทรวงการอุดมศึกษา วิทยาศาสตร์ วิจัยและนวัตกรรมเสนอขอขยายระยะเวลาการดําเนินการจัดทํากฎหมายลําดับรองซึ่งออกตามพระราชบัญญัติการส่งเสริมวิทยาศาสตร์ การวิจัยและนวัตกรรม พ.ศ. 2562 และพระราชบัญญัติสภานโยบายการอุดมศึกษาวิทยาศาสตร์ วิจัยและนวัตกรรมแห่งชาติ พ.ศ. 2562 ซึ่งพระราชบัญญัติดังกล่าวมีผลใช้บังคับอยู่ก่อนวันที่พระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 มีผลใช้บังคับ ดังนั้น จะต้องดําเนินการออกกฎหมาย พ.ศ. 2562 มีผลใช้บังคับ ซึ่งจะต้องดําเนินการออกกฎหมายลําดับรองดังกล่าวให้แล้วเสร็จภายในวันที่ 27 พฤศจิกายน 2566 ตามพระราชบัญญัติหลักเกณฑ์การจัดทําร่างกฎหมายฯ ประกอบมติคณะรัฐมนตรีวันที่ 19 มกราคม 2564 และ 28 กุมภาพันธ์ 2566 แต่โดยที่การออกกฎหมายลําดับรองรวม 3 ฉบับดังกล่าว ยังดําเนินการไม่แล้วเสร็จ โดยในส่วนพระราชกฤษฎีกาฯ อยู่ระหว่างกระทรวงการอุดมศึกษา วิทยาศาสตร์ วิจัยและนวัตกรรม จัดทําเรื่องเพื่อเสนอคณะรัฐมนตรี ส่วนร่างระเบียบฯ อีก 2 ฉบับอยู่ระหว่างการพิจารณาของคณะกรรมการส่งเสริมวิทยาศาสตร์ วิจัยและนวัตกรรม ซึ่งยังมีประเด็นเกี่ยวกับกระบวนการเกี่ยวกับกระบวนการกําหนดโจทย์วิจัย การให้ทุนวิจัยและพัฒนา การจัดสรร และการประเมินผลงานทางวิชาการเพื่อเข้าสู่ตําแหน่งทางวิชาการ และการประเมิน จึงมีความจําเป็นต้องขอขยายระยะเวลาการออกกฎหมายลําดับรองออกไปอีก 1 ปี ตั้งแต่วันที่ 27 พฤศจิกายน 2566
รัฐบาลไทย-ข่าวทำเนียบรัฐบาล-ชาวไร่อ้อยเฮ! “รมว.พิมพ์ภัทรา” เคาะให้ราคาชดเชยตัดอ้อยสด 120 บาท/ตัน เข้า ครม. พร้อมดึงชาวไร่อ้อยร่วมแก้ปัญหาอ้อยสดฤดูกาลถัดไป
วันจันทร์ที่ 20 พฤศจิกายน 2566
20/11/2566
ชาวไร่อ้อยเฮ! “รมว.พิมพ์ภัทรา” เคาะให้ราคาชดเชยตัดอ้อยสด 120 บาท/ตัน เข้า ครม. พร้อมดึงชาวไร่อ้อยร่วมแก้ปัญหาอ้อยสดฤดูกาลถัดไป
ชาวไร่อ้อยเฮ! “รมว.พิมพ์ภัทรา” เคาะให้ราคาชดเชยตัดอ้อยสด 120 บาท/ตัน เข้า ครม. พร้อมดึงชาวไร่อ้อยร่วมแก้ปัญหาอ้อยสดฤดูกาลถัดไป
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า จากที่ตัวแทนสมาคมเกษตรกรชาวไร่อ้อย 37 แห่ง เข้าพบรัฐมนตรีว่าการกระทรวงอุตสาหกรรมเพื่อขอรับทราบถึงความคืบหน้าการดําเนินโครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ปีการผลิต 2565/2566 ซึ่งกระทรวงอุตสาหกรรมได้เสนอบรรจุวาระการพิจารณาในที่ประชุมคณะรัฐมนตรีต่อไป
ในส่วนของการพิจารณาราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2565/2566 ซึ่งเกษตรกรชาวไร่อ้อยได้ร้องขอให้เร่งการประกาศราคาเพื่อให้โรงงานเบิกจ่ายได้อย่างรวดเร็ว โดยคณะกรรมการบริหาร (กบ.) ครั้งที่ 9/2566 เมื่อวันที่ 17 พฤศจิกายนที่ผ่านมา ได้มีการพิจารณาราคาอ้อยขั้นสุดท้าย ฤดูการผลิตปี 2565/2566และอยู่ระหว่างการเสนอต่อคณะกรรมการอ้อยและน้ําตาลทราย (กอน.) ในลําดับต่อไป ทั้งนี้ คณะกรรมการบริหาร (กบ.) ได้กําหนดการประชุมครั้งต่อไป โดยมีวาระพิจารณา
เพื่อกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2566/2567
ในวันที่ 28 พฤศจิกายนนี้
รัฐมนตรีว่าการกระทรวงอุตสาหกรรม กล่าวเพิ่มเติมว่า สําหรับข้อเรียกร้องเกี่ยวกับแนวทางการส่งเสริมการตัดอ้อยสดฤดูการผลิตปี 2566/2567 ในส่วนนี้ต้องอาศัยความร่วมมือกันระหว่างภาครัฐโดยกระทรวงอุตสาหกรรม และพี่น้องเกษตรกรชาวไร่อ้อย เพื่อการหาแนวทางที่เหมาะสมร่วมกัน ให้การเพาะปลูกและการเก็บเกี่ยวอ้อยเป็นไปด้วยความเรียบร้อย ไม่กระทบกับต้นทุนราคาอ้อย ทั้งยังจะช่วยให้ชาวไร่อ้อยมีคุณภาพชีวิตที่ดีมากยิ่งขึ้น โดยในช่วงท้ายของการหารือผู้แทนชาวไร่อ้อยได้กล่าวขอบคุณกระทรวงอุตสาหกรรม ที่สนับสนุนและรับฟังปัญหาของชาวไร่อ้อย พร้อมสนับสนุนการทํางานร่วมกันระหว่างสองฝ่ายเพื่อให้สามารถบรรลุความต้องการ
รัฐบาลไทย-ข่าวทำเนียบรัฐบาล- รมว.กห.เปิดตลาดนัดรับซื้อข้าวเปลือก ช่วยเหลือชาวนา
วันอังคารที่ 21 พฤศจิกายน 2566
รมว.กห.เปิดตลาดนัดรับซื้อข้าวเปลือก ช่วยเหลือชาวนา
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-นายกฯ ชูนโยบาย “การทูตเศรษฐกิจเชิงรุก”
วันอังคารที่ 21 พฤศจิกายน 2566
นายกฯ ชูนโยบาย “การทูตเศรษฐกิจเชิงรุก”
.....
นายกฯ ชูนโยบาย “การทูตเศรษฐกิจเชิงรุก” มุ่งปรับเปลี่ยนกระบวนทัศน์ และกรอบงาน ขับเคลื่อนนโยบายต่างประเทศสู่ยุคใหม่ ในการประชุมเอกอัครราชทูต กงสุลใหญ่ ผู้ช่วยทูตฝ่ายพาณิชย์ และฝ่ายส่งเสริมการลงทุน ประจําปี 2566
.
ทั้งนี้ นายกฯ ขอให้ทีมประเทศไทยช่วยกันคิด วางแผนการทํางานร่วมกันให้ครอบคลุมทั้งการค้าขายทั้งนําเข้าและส่งออก และการลงทุนทั้งในประเทศและนอกประเทศ เป็นฟันเฟืองสําคัญของ “การทูตเศรษฐกิจเชิงรุก”
.
อ่านเพิ่มเติม คลิกhttps://www.thaigov.go.th/news/contents/details/75040
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“วราวุธ” รมว.พม. นำทีมติดเข็มกลัดริบบิ้นสีขาวให้นายกรัฐมนตรี และคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
วันอังคารที่ 21 พฤศจิกายน 2566
“วราวุธ” รมว.พม. นําทีมติดเข็มกลัดริบบิ้นสีขาวให้นายกรัฐมนตรี และคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
“วราวุธ” รมว.พม. นําทีมติดเข็มกลัดริบบิ้นสีขาวให้นายกรัฐมนตรี และคณะรัฐมนตรี รณรงค์ยุติความรุนแรงต่อเด็ก สตรี และบุคคลในครอบครัว
วันนี้ (21 พ.ย. 66) เวลา 08.30 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายธนสุนทร สว่างสาลี รองปลัดกระทรวง พม. คณะผู้บริหารกระทรวง พม. และคุณทับทิม อัญรินทร์ ธีราธนันพัฒน์ ดารานักแสดง ร่วมติดเข็มกลัดริบบิ้นสีขาว (White Ribbon) ให้แก่นายเศรษฐา ทวีสิน นายกรัฐมนตรี และคณะรัฐมนตรี เพื่อรณรงค์ประชาสัมพันธ์ให้สังคมตระหนักถึงปัญหาความรุนแรงต่อเด็ก สตรี และบุคคลในครอบครัว รวมทั้งกระตุ้นให้ทุกภาคส่วนในสังคมเข้ามามีส่วนร่วมในการรณรงค์ยุติความรุนแรง โดยใช้ “ริบบิ้นสีขาว” (White Ribbon) ซึ่งเป็นสัญลักษณ์สากลเพื่อแสดงถึงการไม่ยอมรับ ไม่นิ่งเฉย และไม่กระทําความรุนแรงต่อเด็ก สตรี และบุคคลในครอบครัวทุกรูปแบบ
นายวราวุธ กล่าวว่า ด้วยวันที่ 25 พฤศจิกายนของทุกปี เป็นวันยุติความรุนแรงต่อสตรีสากล สําหรับประเทศไทยกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ได้จัดกิจกรรมรณรงค์ยุติความรุนแรงต่อเด็ก สตรี และบุคคลในครอบครัวต่อเนื่องเป็นประจําทุกปีทั้งในส่วนกลางและส่วนภูมิภาค โดยกิจกรรม “ติดเข็มกลัดริบบิ้นสีขาวแก่นายกรัฐมนตรี และคณะรัฐมนตรี” ในวันนี้ เป็นอีกหนึ่งกิจกรรมสําคัญของการรณรงค์ประชาสัมพันธ์ให้สังคมตระหนักถึงปัญหาความรุนแรงต่อเด็ก สตรี และบุคคลในครอบครัว ตามนโยบายของรัฐบาลที่ให้ความสําคัญกับการป้องกันและแก้ไขปัญหาความรุนแรงทุกรูปแบบในสังคม
นายวราวุธ กล่าวเพิ่มเติมว่า สําหรับการจัดกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจําปี 2566 กําหนดจัดขึ้นภายใต้แนวคิด “รวมพลังหยุดความรุนแรงต่อเด็ก สตรี และบุคคลในครอบครัว” (Unite for the Prevention of Violence against Women and Children) ในวันที่ 25 พ.ย. 66 ณ จังหวัดสุพรรณบุรี โดยร่วมกับภาคีเครือข่าย ทั้งหน่วยงานภาครัฐ องค์กรปกครองส่วนท้องถิ่น องค์กรพัฒนาเอกชน ศิลปินดารา นักเรียน นักศึกษา เด็ก สตรี ผู้สูงอายุ คนพิการ และประชาชนทั่วไป เดินขบวนรณรงค์เชิงสัญลักษณ์ เพื่อรวมพลังยุติความรุนแรงในสังคมทุกรูปแบบ และจัดพิธีมอบรางวัลเชิดชูเกียรติแก่บุคลากรและหน่วยงานที่สนับสนุนและส่งเสริมการยุติความรุนแรงต่อเด็ก สตรี และบุคคลในครอบครัว อีกทั้ง สํานักงานพัฒนาสังคมและความมั่นคงของมนุษย์จังหวัดทั่วประเทศ (76 จังหวัด) พร้อมใจกันจัดกิจกรรมเดินรณรงค์ฯ เพื่อสร้างพลังกระแสสังคม และกระตุ้นให้สังคมตระหนักถึงปัญหาความรุนแรงต่อเด็ก สตรี และบุคคลในครอบครัว ตลอดจนเข้ามามีส่วนร่วมในการรณรงค์ สนับสนุน และจัดกิจกรรมด้านการป้องกันและแก้ไขปัญหาความรุนแรงฯ อันแสดงถึงการ “รวมพลังหยุดความรุนแรงต่อเด็ก สตรี และบุคคลในครอบครัว” (Unite for the Prevention of Violence Against Women and Children)
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว #ยุติความรุนแรง
รัฐบาลไทย-ข่าวทำเนียบรัฐบาล-กรุงเทพฯ ติดโผอันดับ 4 เมืองท่องเที่ยวที่ถูกค้นหามากที่สุดในโลกปี 66
วันอังคารที่ 21 พฤศจิกายน 2566
กรุงเทพฯ ติดโผอันดับ 4 เมืองท่องเที่ยวที่ถูกค้นหามากที่สุดในโลกปี 66
.....
นายเศรษฐา ทวีสิน นายกรัฐมนตรี และรมว.กค. ยินดีที่กรุงเทพมหานคร ติดอันดับ 4 จุดหมายปลายทางที่มีผู้คนค้นหามากที่สุดในโลก 10 อันดับประจําปี 2566 (Top 10 Most Searched Destinations Of 2023) สะท้อนความนิยมไทยต่อการเป็นจุดหมายปลายทางด้านการท่องเที่ยว พร้อมผลักดันพัฒนาศักยภาพในด้านการเป็นเมืองท่องเที่ยวให้ดียิ่งขึ้น
.
ผลสํารวจนี้จัดโดย eDreams Odigeo บริษัทด้านการเดินทางรายใหญ่ที่สุดของโลกแห่งหนึ่ง ซึ่งเว็บไซต์ Traveloffpath ระบุว่า กรุงเทพฯ ยังคงเป็นจุดหมายปลายทางยอดนิยมที่สุดในทวีปเอเชีย โดดเด่นด้วยการผสมผสานเอกลักษณ์เฉพาะตัวระหว่าง วัดโบราณ ตลาดที่คึกคัก รวมไปถึงทิวทัศน์อันเงียบสงบ สามารถมอบประสบการณ์ให้แก่นักท่องเที่ยวเสมือนการชมภาพยนตร์ ซึ่งยากจะเลียนแบบได้ในช่วงพักร้อนของเมืองในยุโรปและสหรัฐอเมริกา รวมทั้งยังมีสถานที่มหัศจรรย์ทางประวัติศาสตร์อย่าง พระบรมมหาราชวัง และวัดอรุณราชวราราม ซึ่งล้วนได้รับการเติมเต็มอย่างสวยงามด้วยวิถีชีวิตความเป็นเมืองบนท้องถนน พร้อมด้วยตลาดน้ํา และถนนข้าวสารที่มีชีวิตชีวา
.
10 อันดับเมืองท่องเที่ยวที่ถูกค้นมากที่สุดในโลกปี 2566
.
1.ลอนดอน สหราชอาณาจักร
2.ปารีส ประเทศฝรั่งเศส
3.นิวยอร์ก สหรัฐฯ
4.กรุงเทพฯ ประเทศไทย
5.บาร์เซโลนา ประเทศสเปน
6.อิสตันบูล ประเทศตุรกี
7.โตเกียว ประเทศญี่ปุ่น
8.โรม ประเทศอิตาลี
9.มิลาน ประเทศอิตาลี
10.มาดริด ประเทศสเปน
.
อ่านเพิ่มเติม :https://www.thaigov.go.th/news/contents/details/74839
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. พร้อมเดินหน้า ACPHEED หลังบรรลุการจัดทำร่างข้อตกลงจัดตั้งศูนย์ ACPHEED
วันอังคารที่ 21 พฤศจิกายน 2566
สธ. พร้อมเดินหน้า ACPHEED หลังบรรลุการจัดทําร่างข้อตกลงจัดตั้งศูนย์ ACPHEED
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุขชี้แจงผลการประชุมไตรภาคีเจ้าหน้าที่อาวุโสของอาเซียนด้านการพัฒนาเพื่อหารือการจัดทําร่างข้อตกลงการจัดตั้งศูนย์อาเซียนว่าด้วยสาธารณสุขฉุกเฉินและโรคอุบัติใหม่
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุขชี้แจงผลการประชุมไตรภาคีเจ้าหน้าที่อาวุโสของอาเซียนด้านการพัฒนาเพื่อหารือการจัดทําร่างข้อตกลงการจัดตั้งศูนย์อาเซียนว่าด้วยสาธารณสุขฉุกเฉินและโรคอุบัติใหม่ (Follow-up Trilateral ASEAN SOMHD for the Discussion of the Establishment Agreement (EA) for the ASEAN Centre for Public Health Emergencies and Emerging Diseases (ACPHEED) จัดขึ้นระหว่างวันที่ 16-17 พฤศจิกายน 2566 ณ โรงแรมอวานี อ่าวนาง คลิฟฟ์ กระบี่ รีสอร์ท ประเทศที่เข้าร่วมได้แก่ อินโดนีเซีย เวียดนาม และไทย โดยนางสาวอุศณา พีรานนท์ อธิบดีกรมอาเซียน กระทรวงการต่างประเทศเป็นหัวหน้าผู้แทนไทย พร้อมด้วย นายแพทย์พงศธร พอกเพิ่มดี รักษาราชการแทนรองปลัดกระทรวงสาธารณสุข และทีมผู้บริหารกระทรวงสาธารณสุขเข้าร่วมเจรจา โดยที่ประชุมได้บรรลุการจัดทําร่างข้อตกลงการจัดตั้งศูนย์ ACPHEED ตามนโยบายรัฐมนตรีว่าการกระทรวงสาธารณสุข
นายแพทย์ชลน่าน ศรีแก้ว กล่าวชื่นชมถึงความคืบหน้าในการเจรจาครั้งนี้ว่า การประชุมหารือไตรภาคีการจัดทําร่างข้อตกลงการจัดตั้งศูนย์ ACPHEED ครั้งนี้ประสบความสําเร็จ ที่ประชุมได้บรรลุสารัตถะที่สําคัญของร่าง EA ตั้งแต่วันแรกของการประชุม จึงเป็นที่น่ายินดี ในการเจรจาครั้งนี้เราได้ให้ความสําคัญกับหลักการ ASEAN Solidarity เราได้แสดงความยืดหยุ่นพร้อมทํางานร่วมกับประเทศสมาชิกอาเซียน และได้เอกสารร่าง EA ที่กําหนดโครงสร้าง หน้าที่และการบริหารการทํางานของศูนย์ฯ ไว้อย่างครบถ้วน โดยทีมเจรจามั่นใจว่า ไทยและประเทศสมาชิกอาเซียนจะได้ประโยชน์ร่วมกันจากการตั้งศูนย์ ACPHEED นี้ สําหรับขั้นตอนต่อไป คือ ส่งเวียนร่าง EAให้ประเทศสมาชิกอาเซียนรับทราบ และนําเสนอต่อการประชุมเจ้าหน้าที่อาวุโสอาเซียนว่าด้วยการพัฒนา (ASEAN SOMHD) ซึ่งกําหนดจัดในเดือนมีนาคม 2567 ที่ สปป. ลาว ในระหว่างนี้ ไทยพร้อมเดินหน้าอย่างเต็มที่ในการตั้งศูนย์ ACPHEED ในไทย 2 ศูนย์ คือ สํานักงานเลขาธิการของศูนย์ ACPHEED และศูนย์ ACPHEED สําหรับการตอบโต้และการสื่อสารความเสี่ยง (ACPHEED for Response and Risk Communication)
ศูนย์อาเซียนว่าด้วยสาธารณสุขฉุกเฉินและโรคอุบัติใหม่ หรือ ACPHEED จัดตั้งตามข้อมติของที่ประชุมรัฐมนตรีสาธารณสุขอาเซียน ครั้งที่ 15 ในปี พ.ศ. 2566 กําหนดให้มีการจัดตั้งสํานักงานเลขาธิการของศูนย์ ACPHEED และศูนย์ ACPHEED สําหรับการตอบโต้และการสื่อสารความเสี่ยง (ACPHEED for Response and Risk Communication) ในประเทศไทย ศูนย์ ACPHEED สําหรับการป้องกันและเตรียมความพร้อม (ACPHEED for Prevention and Preparedness) ในประเทศเวียดนาม และศูนย์ ACPHEED สําหรับการตรวจจับและประเมินความเสี่ยง (ACPHEED for Detection and Risk Assessment) ในประเทศอินโดนีเซีย มีการบริหารงานภายใต้หลักการ One ACPHEED for ASEAN พร้อมทั้งขอเชิญผู้เชี่ยวชาญจากนานาประเทศ เริ่มทํางานในศูนย์ ACPHEED ในประเทศไทยได้ทันที และประเทศไทยพร้อมเป็นผู้นําด้านสาธารณสุขฉุกเฉินและโรคอุบัติใหม่สําหรับการตอบโต้และการสื่อสารความเสี่ยงในอาเซียน
************************************* 21 พฤศจิกายน 2566
รัฐบาลไทย-ข่าวทำเนียบรัฐบาล-ครม.เห็นชอบให้ขยายระยะเวลาการดำเนินการจัดทำกฎหมายลำดับรองที่ออกตาม พ.ร.บ.โรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554 ออกไป 1 ปี ตั้งแต่วันที่ 27 พ.ย. 66
วันอังคารที่ 21 พฤศจิกายน 2566
21/11/2566
ครม.เห็นชอบให้ขยายระยะเวลาการดําเนินการจัดทํากฎหมายลําดับรองที่ออกตาม พ.ร.บ.โรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554 ออกไป 1 ปี ตั้งแต่วันที่ 27 พ.ย. 66
ครม.เห็นชอบให้ขยายระยะเวลาการดําเนินการจัดทํากฎหมายลําดับรองที่ออกตาม พ.ร.บ.โรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554 ออกไป 1 ปี ตั้งแต่วันที่ 27 พ.ย. 2566 เป็นต้นไป
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบให้ขยายระยะเวลาการดําเนินการจัดทํากฎหมายลําดับรองที่ออกตามพระราชบัญญัติโรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554 ออกไป 1 ปี ตั้งแต่วันที่ 27 พฤศจิกายน 2566 ตามที่กระทรวงศึกษาธิการ (ศธ.) เสนอ
นายคารม กล่าวว่า กระทรวงศึกษาธิการเสนอขอขยายระยะเวลาในการออกกฎหมายลําดับรอง จํานวน 5 ฉบับ ซึ่งออกโดยอาศัยอํานาจตามความในพระราชบัญญัติโรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554 ที่มีผลใช้บังคับอยู่ก่อนวันที่พระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 มีผลใช้บังคับ ดังนั้น จะต้องดําเนินการออกกฎหมายลําดับรองดังกล่าวให้แล้วเสร็จภายในวันที่ 27 พฤศจิกายน 2566 ตามพระราชบัญญัติหลักเกณฑ์การจัดทําร่างกฎหมายฯ ประกอบมติคณะรัฐมนตรีวันที่ 19 มกราคม 2564 และ 28 กุมภาพันธ์ 2566 แต่โดยที่การจัดทํากฎหมายลําดับรองในเรื่องนี้เกี่ยวกับการจัดการศึกษาเอกชนที่จะต้องมีการศึกษาและสํารวจข้อมูลร่วมกับหน่วยงานที่เกี่ยวข้อง เพื่อไม่ให้เกิดภาระหรือส่งผลกระทบต่อผู้รับใบอนุญาตและผู้เกี่ยวข้องกับการศึกษาเอกชน รวมถึงการรับฟังความคิดเห็นจากผู้มีส่วนได้เสียและผู้ที่ได้รับผลกระทบจากการออกกฎหมายลําดับรอง ซึ่งต้องใช้ระยะเวลาในการดําเนินการพอสมควร ทําให้ไม่สามารถดําเนินการให้แล้วเสร็จภายในวันที่ 27 พฤศจิกายน 2566 จึงมีความจําเป็นต้องขอขยายระยะเวลาการออกกฎหมายลําดับรองตามพระราชบัญญัติโรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554 ออกไปอีก 1 ปี ตั้งแต่วันที่ 27 พฤศจิกายน 2566 เป็นต้นไป
รัฐบาลไทย-ข่าวทำเนียบรัฐบาล-​นายกรัฐมนตรี สั่งการ DSI สืบสวนหาต้นตอรายใหญ่ลักลอบนำเข้าหมูเถื่อน เผย ครม.อนุมัติหลักการ พรบ.สมรสเท่าเทียมแล้ว เตรียมนำเข้าสภาฯ พิจารณา 12 ธันวาคมนี้
วันอังคารที่ 21 พฤศจิกายน 2566
21/11/2566
​นายกรัฐมนตรี สั่งการ DSI สืบสวนหาต้นตอรายใหญ่ลักลอบนําเข้าหมูเถื่อน เผย ครม.อนุมัติหลักการ พรบ.สมรสเท่าเทียมแล้ว เตรียมนําเข้าสภาฯ พิจารณา 12 ธันวาคมนี้
​นายกรัฐมนตรี สั่งการ DSI สืบสวนหาต้นตอรายใหญ่ลักลอบนําเข้าหมูเถื่อน เผย ครม.อนุมัติหลักการ พรบ.สมรสเท่าเทียมแล้ว เตรียมนําเข้าสภาฯ พิจารณา 12 ธันวาคมนี้
วันนี้ 21 พฤศจิกายน 2566 เวลา 12.45 น. ณ สถานีวัดพระศรีมหาธาตุ กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ว่า การประชุมคณะรัฐมนตรีวันนี้ ได้สั่งการรัฐมนตรีว่าการกระทรวงยุติธรรม ซึ่งดูแลกํากับกรมสอบสวนคดีพิเศษ หรือ ดีเอสไอ (DSI) เรื่องของหมูเถื่อนต้องสาวถึงรายใหญ่ให้ได้ ทั้งนี้ เมื่อวานนี้ (20 พ.ย. 66) ตนเองได้พบกับผู้ประกอบการค้าข้าวรายใหญ่ของประเทศไทยที่มีการพูดคุยถึงปัญหาข้าว วันนี้หนึ่งในปัญหาคือเรื่องของพันธุ์ข้าวไทยซึ่งผลผลิตต่อไร่ของเราต่ํากว่าเพื่อนบ้านอยู่เยอะมาก หนึ่งในเหตุผลคือ เรื่องของพันธุ์ข้าวไทยที่มีการพัฒนาช้าและได้รับการยอมรับจากกรมการข้าวช้า ทําให้เรามีการนํามาปลูกได้ช้า โดยได้มีการสั่งการไปยังรัฐมนตรีว่าการกระทรวงเกษตรและสหกรณ์ได้มีการขานรับอย่างดี พร้อมยืนยันว่าจะไปดูแลขั้นตอนออกพันธุ์ข้าวใหม่เพื่อให้เรามีประสิทธิภาพประสิทธิผลที่สูงขึ้นต่อไร่ทัดเทียมกับเพื่อนบ้านเราได้
อีกเรื่องหนึ่งเป็นเรื่องที่น่ายินดีกับรัฐมนตรีว่าการกระทรวงยุติธรรมในที่ประชุมคณะรัฐมนตรีรับรองประมวลกฎหมายแพ่งและพาณิชย์ใช้ในการรับรองการสมรสเท่าเทียมซึ่งจะนําเข้าสภาฯ ในการเปิดวาระที่ 2 ในวันที่ 12 ธันวาคมนี้ ซึ่งอีกเรื่องหนึ่งเกี่ยวข้องกับการพัฒนาโครงสร้างพื้นฐาน การผลักดันศูนย์ให้บริการเบ็ดเสร็จ (One Stop Service :OSS) ผ่านระบบ Single Window Single Form ที่ต้องมีการรวบรวมของทุกหน่วยงานของรัฐเข้ามาเพื่อให้ความสะดวกสบายขึ้น การทําการค้าขายการส่งสินค้าออกไปขายต่างประเทศ จากการลงพื้นที่จังหวัดหนองคายในเดือนที่ผ่านมา จังหวัดหนองคายเป็นตัวอย่างในการทดลองดําเนินการ One Stop Service สามารถทําได้รวดเร็วอย่างไร
นายกรัฐมนตรี กล่าวว่า ไม่มีประโยชน์หากเราลงทุนโครงสร้างพื้นฐานเป็นแสนล้านและต้องมาติดอยู่ที่ชายแดน เรื่องของการเสียเวลาที่จะต้องผ่านโต๊ะต่าง ๆ ทําให้เสียเวลา ตรงนี้ถือเป็นเรื่องสําคัญและได้สั่งการไปยังคณะรัฐมนตรีที่เกี่ยวข้อง อาทิ กระทรวงเกษตรและสหกรณ์ กระทรวงสาธารณสุข กระทรวงการคลัง และหน่วยงานอื่นๆ ที่เกี่ยวข้องให้ช่วยกันรวบรวมและพยายามทําตรงนี้ออกมาให้เป็น Single Window Single Form One Stop Service ทําให้การบริการภาครัฐรวมอยู่ในระบบเดียว และมีประสิทธิภาพมากขึ้น เพื่ออํานวยความสะดวกให้พี่น้องประชาชนทุกคน
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย อบ.4034 จังหวัดอุบลราชธานี เสร็จสมบูรณ์
วันอังคารที่ 21 พฤศจิกายน 2566
กรมทางหลวงชนบท ก่อสร้างถนนสาย อบ.4034 จังหวัดอุบลราชธานี เสร็จสมบูรณ์
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 7 (อุบลราชธานี) ดําเนินโครงการก่อสร้างถนนทางหลวงชนบทสาย อบ.4034 แยก ทล.2369 - บ้านภูไทพัฒนา อําเภอสิรินธร จังหวัดอุบลราชธานี โดยก่อสร้างถนนลาดยางผิวทางแอสฟัลท์ติกคอนกรีต ขยายความกว้างผิวจราจรจากเดิม 5 เมตร เป็น 8 เมตร และขยายไหล่ทางกว้างข้างละ 1.5 เมตร ตั้งแต่บริเวณ กม. ที่ 6+935 - 18+312 เป็นช่วง ๆ รวมระยะทาง 8.292 กิโลเมตร เสร็จสมบูรณ์ เส้นทางดังกล่าวเป็นถนนเชื่อมต่อระหว่างบ้านพลาญชัย ไปบ้านเหล่าคํา บ้านโนนก่อ และบ้านภูไทพัฒนา อีกทั้งเป็นเส้นทางในการขนส่งพืชผลทางการเกษตร และสามารถเดินทางไปยังสถานที่ท่องเที่ยวเขื่อนสิรินธร ทั้งนี้ เพื่อเป็นการยกระดับคุณภาพชีวิต และสนับสนุนการขนส่งผลผลิตทางการเกษตร ให้ประชาชนในพื้นที่ได้สัญจรไป - มา พร้อมเชื่อมต่อเส้นทางไปยังระหว่างตําบลได้อย่างสะดวก รวดเร็ว และปลอดภัยยิ่งขึ้น
รัฐบาลไทย-ข่าวทำเนียบรัฐบาล-รองปลัดณัฏฐิญา ลงสำรวจติดตามความคืบหน้าการปรับปรุงอาคารสโมสรกระทรวงอุตสาหกรรม
วันจันทร์ที่ 20 พฤศจิกายน 2566
20/11/2566
รองปลัดณัฏฐิญา ลงสํารวจติดตามความคืบหน้าการปรับปรุงอาคารสโมสรกระทรวงอุตสาหกรรม
รองปลัดณัฏฐิญา ลงสํารวจติดตามความคืบหน้าการปรับปรุงอาคารสโมสรกระทรวงอุตสาหกรรม
วันที่ 17 พฤศจิกายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วย นางสาวชลาริน นิลพิฤกษ์ ผู้อํานวยการกองกลาง และเจ้าหน้าที่ที่เกี่ยวข้อง ลงพื้นที่ตรวจติดตามการดําเนินการปรับปรุงอาคารสโมสรกระทรวงอุตสาหกรรม เพื่อเตรียมความพร้อมให้ผู้ประกอบการร้านค้าสามารถเช่าพื้นที่จําหน่ายอาหารและเครื่องดื่ม สําหรับเป็นสวัสดิการให้กับข้าราชการ พนักงาน และเจ้าหน้าที่กระทรวงอุตสาหกรรม รวมถึงบุคคลภายนอก ได้รับประทานอาหารในราคาที่เหมาะสม ถูกสุขลักษณะ และมีคุณภาพต่อไป ณ ชั้น 1 อาคารนารายณ์
รัฐบาลไทย-ข่าวทำเนียบรัฐบาล-​“นฤมล” เผย ประธานองค์การส่งเสริมการค้าต่างประเทศของญี่ปุ่นชื่นชมนายกรัฐมนตรี และรัฐบาลไทยที่ให้ความสำคัญกับการพัฒนาความร่วมมือด้านเศรษฐกิจ การค้า และการลงทุน ระหว่างไทยกับญี่ปุ่น
วันอังคารที่ 21 พฤศจิกายน 2566
21/11/2566
​“นฤมล” เผย ประธานองค์การส่งเสริมการค้าต่างประเทศของญี่ปุ่นชื่นชมนายกรัฐมนตรี และรัฐบาลไทยที่ให้ความสําคัญกับการพัฒนาความร่วมมือด้านเศรษฐกิจ การค้า และการลงทุน ระหว่างไทยกับญี่ปุ่น
​“นฤมล” เผย ประธานองค์การส่งเสริมการค้าต่างประเทศของญี่ปุ่นชื่นชมนายกรัฐมนตรี และรัฐบาลไทยที่ให้ความสําคัญกับการพัฒนาความร่วมมือด้านเศรษฐกิจ การค้า และการลงทุน ระหว่างไทยกับญี่ปุ่น
วันที่ 21 พฤศจิกายน 2566 ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยภายหลัง นายคุโรดะ จุน (Mr.KURODA Jun) ประธานองค์การส่งเสริมการค้าต่างประเทศของญี่ปุ่น ณ กรุงเทพฯ (Japan External Trade Organization: JETRO Bangkok) เข้าพบว่า ประธานองค์การส่งเสริมการค้าต่างประเทศของญี่ปุ่น ชื่นชมนายเศรษฐา ทวีสิน นายกรัฐมนตรีและรัฐบาลไทยที่ให้ความสําคัญกับการพัฒนาความร่วมมือด้านเศรษฐกิจ การค้า และการลงทุน ระหว่างไทยกับญี่ปุ่น ที่ให้ความสําคัญต่อการพัฒนาเศรษฐกิจอย่างยั่งยืนและเป็นมิตรกับสิ่งแวดล้อม โดยเฉพาะการยกระดับห่วงโซ่อุปทานของอุตสาหกรรมยานยนต์ไฟฟ้า ซึ่งเป็นประเด็นที่ทั้งสองฝ่ายให้ความสําคัญ พร้อมทั้งขอบคุณในความร่วมมือที่ใกล้ชิดกับหน่วยงานภาครัฐเพื่อส่งเสริมการค้าการลงทุนระหว่างกัน ทั้งบริษัทข้ามชาติและบริษัทวิสาหกิจขนาดกลางและขนาดย่อม ซึ่งจะเป็นรากฐานสําหรับการต่อยอดความร่วมมือด้านเศรษฐกิจอื่น ๆ โดยประธานองค์การส่งเสริมการค้าต่างประเทศของญี่ปุ่น ได้ให้ข้อเสนอแนะเกี่ยวกับนโยบายการสนับสนุนการลงทุนของไทยเพื่อให้ครอบคลุมมากยิ่งขึ้น ซึ่งจะเป็นประโยชน์แก่บริษัท Startup และ บริษัทวิสาหกิจขนาดกลางและขนาดย่อม
ผู้แทนการค้าไทยกล่าวว่า ไทยให้ความสําคัญกับญี่ปุ่นในฐานะมิตรประเทศสําคัญขนาดใหญ่ร่วมกับจีนและสหรัฐอเมริกา และเป็นประเทศที่มีความร่วมมือด้านเศรษฐกิจอย่างใกล้ชิดกับไทยมาอย่างยาวนาน โดยหวังว่าจะสามารถกระชับความร่วมมือด้านเศรษฐกิจ การค้า และการลงทุน ให้แน่นแฟ้นยิ่งขึ้น พร้อมกับชี้แจ้งถึงนโยบายของรัฐบาล โดยเฉพาะนโยบายการพัฒนาเศรษฐกิจที่เป็นมิตรกับสิ่งแวดล้อม เช่น การส่งเสริมประเทศไทยให้เป็นศูนย์กลางอุตสาหกรรมยานยนต์ไฟฟ้าของภูมิภาคอาเซียน (ASEAN EV hub) กองทุนสีเขียว (Green Fund) นอกจากนี้ รัฐบาลยังให้ความสําคัญกับการพัฒนาวิสาหกิจขนาดกลางและขนาดย่อม (SMEs) ซึ่งปัจจุบันรัฐบาลไทยได้มีความร่วมมือที่ใกล้ชิดกับ OECD โดยสภาพัฒนาการเศรษฐกิจและสังคมแห่งชาติได้มีมีการดําเนินโครงการ Country PRogramme ระยะที่ 2 (พ.ศ. 2566 – 2568) ร่วมกับ OECD ที่จะช่วยส่งเสริมศักยภาพและการพัฒนาขัดความสามารถด้านการแข่งขันของไทย พร้อมทั้งสนับสนุนการขยายตัวทางเศรษฐกิจที่ครอบคลุมและยั่งยืน ตลอดจนส่งเสริมหลักธรรมาภิบาลและความโปร่งใส และการปฏิรูปกฎระเบียบภายในประเทศให้ดียิ่งขึ้น
รัฐบาลไทย-ข่าวทำเนียบรัฐบาล-​รองโฆษกรัฐบาล “รัดเกล้า” ยืนยัน รัฐบาล​ ให้ความสำคัญกรณีผู้พิการชาวจีน ที่ถูกตัดมือ น้ำกรดราดศีรษะนั่งขอทาน
วันอังคารที่ 21 พฤศจิกายน 2566
21/11/2566
​รองโฆษกรัฐบาล “รัดเกล้า” ยืนยัน รัฐบาล​ ให้ความสําคัญกรณีผู้พิการชาวจีน ที่ถูกตัดมือ น้ํากรดราดศีรษะนั่งขอทาน
​รองโฆษกรัฐบาล “รัดเกล้า” ยืนยัน รัฐบาล​ ให้ความสําคัญกรณีผู้พิการชาวจีน ที่ถูกตัดมือ น้ํากรดราดศีรษะนั่งขอทาน พร้อมเร่งตรวจสอบแล้วโยงค้ามนุษย์ข้ามชาติหรือไม่ ย้ํา กระทรวง พม.เร่งแก้ไขปัญหากลุ่มเปาะบาง
วันนี้ 21 พ.ย. 66 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงกรณีเจ้าหน้าที่เข้าช่วยเหลือผู้พิการชาวจีน ที่ถูกตัดมือ น้ํากรดราดศีรษะเสียโฉม นั่งขอทานหน้าห้างดังย่านปิ่นเกล้า โดยยืนยันว่ารัฐบาลได้ให้ความสําคัญกับเรื่องดังกล่าว เนื่องจากเป็นชาวต่างชาติที่เข้ามาอาศัยในประเทศไทย
ซึ่งขณะนี้นายวราวุธ ศิลปอาชา รัฐมนตรีว่ากระทรวงพัฒนาสังคมและความมั่นคงของมนุษย์ (พม.) ได้ประสานงานกับหน่วยงานที่เกี่ยวข้อง เพื่อตรวจสอบเรื่องนี้อย่างละเอียดว่าเกี่ยวข้องกับการค้ามนุษย์ข้ามชาติหรือไม่ รวมถึงการเข้าเมืองมาอย่างไร และมีเอกสารหรือไม่
“ยืนยันว่า นายวราวุธ ให้ความสําคัญกับเรื่องนี้ และเร่งตรวจสอบเพื่อให้เกิดความกระจ่าง ขณะเดียวกันกระทรวง พม.​ ยังมีแนวทางในการดูแลกลุ่มขอทาน คือการ ส่งเสริมผันเปลี่ยนผู้เป็นขอทานให้เอาความสามารถทางการแสดงมาใช้ในการหาเลี้ยงชีพแทน รวมถึงยังได้เดินหน้าเร่งบูรณาการแก้ไขปัญหากลุ่มเปาะบาง ทั้งผู้สูงอายุ ผู้พิการ คนไร้บ้าน คนไร้ที่พึ่ง คนขอทาน แก้ไขปัญหาด้านที่อยู่อาศัย ซึ่งก่อนหน้านี้ได้หารือร่วมกับ ผู้ว่า​ กทม. ตั้งคณะทํางานเข้ามาแก้ไขปัญหา 7 คณะ ดังนั้นมั่นใจว่าจะสามารถแก้ไขปัญหาได้อย่างรวดเร็ว ” นางรัดเกล้า กล่าว
นางรัดเกล้ายังขอให้ประชาชนเป็นหูเป็นตาหากพบคนขอทานในลักษณะนี้ หรือมองว่ามีความผิดปกติสามารถแจ้งกับเจ้าหน้าที่ให้ทําการตรวจสอบได้ ติดต่อศูนย์ช่วยเหลือสังคม สายด่วน 1300 ได้​ 24ชม.
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาดำเนินการจัดทำกฎหมายลำดับรองตามความใน พ.ร.บ.การส่งเสริมวิทยาศาสตร์ฯ พ.ศ. 2562 และ พ.ร.บ.สภานโยบายการอุดมศึกษาวิทยาศาสตร์ ฯ พ.ศ. 2562 ออกไปอีก 1 ปี
วันอังคารที่ 21 พฤศจิกายน 2566
21/11/2566
ครม.เห็นชอบขยายระยะเวลาดําเนินการจัดทํากฎหมายลําดับรองตามความใน พ.ร.บ.การส่งเสริมวิทยาศาสตร์ฯ พ.ศ. 2562 และ พ.ร.บ.สภานโยบายการอุดมศึกษาวิทยาศาสตร์ ฯ พ.ศ. 2562 ออกไปอีก 1 ปี
ครม.เห็นชอบขยายระยะเวลาดําเนินการจัดทํากฎหมายลําดับรองตามความใน พ.ร.บ.การส่งเสริมวิทยาศาสตร์ฯ พ.ศ. 2562 และ พ.ร.บ.สภานโยบายการอุดมศึกษาวิทยาศาสตร์ ฯ พ.ศ. 2562 ออกไปอีก 1 ปี ตั้งแต่ 27 พ.ย. 66 เป็นต้นไป
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบให้ขยายระยะเวลาดําเนินการจัดทํากฎหมายลําดับรองตามความในพระราชบัญญัติการส่งเสริมวิทยาศาสตร์ การวิจัยและนวัตกรรม พ.ศ. 2562 และพระราชบัญญัติสถานโยบายการอุดมศึกษาวิทยาศาสตร์ วิจัยและนวัตกรรมแห่งชาติ พ.ศ. 2562 รวม 3 ฉบับ ออกไป 1 ปี ตั้งแต่วันที่ 27 พฤศจิกายน 2566 ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ
นายคารม กล่าวว่า กระทรวงการอุดมศึกษา วิทยาศาสตร์ วิจัยและนวัตกรรมเสนอขอขยายระยะเวลาการดําเนินการจัดทํากฎหมายลําดับรองซึ่งออกตามพระราชบัญญัติการส่งเสริมวิทยาศาสตร์ การวิจัยและนวัตกรรม พ.ศ. 2562 และพระราชบัญญัติสภานโยบายการอุดมศึกษาวิทยาศาสตร์ วิจัยและนวัตกรรมแห่งชาติ พ.ศ. 2562 ซึ่งพระราชบัญญัติดังกล่าวมีผลใช้บังคับอยู่ก่อนวันที่พระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 มีผลใช้บังคับ ดังนั้น จะต้องดําเนินการออกกฎหมาย พ.ศ. 2562 มีผลใช้บังคับ ซึ่งจะต้องดําเนินการออกกฎหมายลําดับรองดังกล่าวให้แล้วเสร็จภายในวันที่ 27 พฤศจิกายน 2566 ตามพระราชบัญญัติหลักเกณฑ์การจัดทําร่างกฎหมายฯ ประกอบมติคณะรัฐมนตรีวันที่ 19 มกราคม 2564 และ 28 กุมภาพันธ์ 2566 แต่โดยที่การออกกฎหมายลําดับรองรวม 3 ฉบับดังกล่าว ยังดําเนินการไม่แล้วเสร็จ โดยในส่วนพระราชกฤษฎีกาฯ อยู่ระหว่างกระทรวงการอุดมศึกษา วิทยาศาสตร์ วิจัยและนวัตกรรม จัดทําเรื่องเพื่อเสนอคณะรัฐมนตรี ส่วนร่างระเบียบฯ อีก 2 ฉบับอยู่ระหว่างการพิจารณาของคณะกรรมการส่งเสริมวิทยาศาสตร์ วิจัยและนวัตกรรม ซึ่งยังมีประเด็นเกี่ยวกับกระบวนการเกี่ยวกับกระบวนการกําหนดโจทย์วิจัย การให้ทุนวิจัยและพัฒนา การจัดสรร และการประเมินผลงานทางวิชาการเพื่อเข้าสู่ตําแหน่งทางวิชาการ และการประเมิน จึงมีความจําเป็นต้องขอขยายระยะเวลาการออกกฎหมายลําดับรองออกไปอีก 1 ปี ตั้งแต่วันที่ 27 พฤศจิกายน 2566
รัฐบาลไทย-ข่าวทำเนียบรัฐบาล-PM to attend APEC Leaders' Meeting 2023 in San Francisco, U.S.A.
วันอังคารที่ 7 พฤศจิกายน 2566
07/11/2566
PM to attend APEC Leaders' Meeting 2023 in San Francisco, U.S.A.
PM to attend APEC Leaders' Meeting 2023 in San Francisco, U.S.A.
November 7, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to attend the APEC Leaders' Meeting 2023 and related activities next week. He will leave for San Francisco, U.S.A. on November 12, 2023. The Prime Minister’s activities during the APEC Economic Leaders' Week (AELW) are as follow:
Official activities
1) APEC Leaders' Meeting and related meetings
2) Bilateral dialogues with economy leaders
3) Indo-Pacific Economic Forum (IPEF)
Other activities
4) Meetings with U.S. private sector (field visits and one-on-one discussions) / Thai private sector / Networking Reception with the private sector
5) Activity at Standford University
6) Meeting with Thai community in San Francisco
Issues to be put forward by Thailand at the APEC Leaders' Meeting 2023 include trade and investment, FTAs, infrastructure connectivity, land bridge project which will connect the Pacific and Indian Oceans, people-to-people connectivity through tourism, sustainability, digital economy and e-commerce, innovations, inclusivity and equity, poverty eradication, and disparity reduction. Thailand will also emphasize building on the momentum of the Bangkok Goals, and reaffirm its commitment to achieve carbon neutrality by 2050 and net-zero by 2065. The Prime Minister will take the opportunity to meet with world’s business leaders to promote trade and investment activities, especially in the country’s potential fields, i.e., automotive, smart electronics, digital, finances and banking, among others.
รัฐบาลไทย-ข่าวทำเนียบรัฐบาล-Govt Spokesperson: Govt is working closely with Myanmar and China for safe repatriation of Thai citizens stranded in Myanmar’s Laukkaing
วันอังคารที่ 7 พฤศจิกายน 2566
07/11/2566
Govt Spokesperson: Govt is working closely with Myanmar and China for safe repatriation of Thai citizens stranded in Myanmar’s Laukkaing
Govt Spokesperson: Govt is working closely with Myanmar and China for safe repatriation of Thai citizens stranded in Myanmar’s Laukkaing
November 5, 2023, Government Spokesperson Chai Wacharonke disclosed about the repatriation of Thai nationals from Myanmar’s Laukkaing, where a conflict between Myanmar troops and ethnic armed groups took place, that Prime Minister and Minister of Finance Srettha Thavisin has made an order for Ministry of Foreign Affairs and security authorities to closely liaise with the Myanmar Government in a bid to help the stranded Thai civilians.
Deputy national police chief Pol Gen Surachate Hakparn, together with representatives of the Department of Special Investigation, the Royal Thai Police’s Anti-Trafficking in Persons Division, has left for Myanmar to work together with the Royal Thai Embassy in Yangon in bringing back home 162 Thais, who have now been safely sheltered at the Myanmar military base in Laukkaing. The Royal Thai Embassy in Yangon is also liaising with the Royal Thai Embassy in Beijing and the Thai Consulate in Kunming, as well as the Chinese Embassy in Myanmar, to assist remaining Thai citizens, and plan for their safe repatriation.
According to the Government Spokespersons, Ministry of Foreign Affairs has closely collaborated with the Myanmar authority to evacuate Thai people even before the upsurge of fighting, and continued to rescue the remaining Thais to ensure their safety. Plan for the repatriation of these people requires an integrative effort of Thailand, Myanmar, and China. However, considering safety and security of concerned authorities, the plan cannot be disclosed.
The Prime Minister has made an order for all concern agencies to proceed accordingly. The Anti-Trafficking in Persons Division must screen and identify each and everyone of these Thai victims, and prosecute those who committed crime in luring these people to work illegally in Myanmar. The Government Spokesperson called on the public to trust the Government in bringing them back to the country. At present, the 162 victims have been taken care of by the Government through the Royal Thai Embassy in Yangon.
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เตรียมเคาะแผนรับมือการบังคับใช้กฎหมาย EUDR
วันอังคารที่ 7 พฤศจิกายน 2566
รองปลัดเศรษฐเกียรติฯ เตรียมเคาะแผนรับมือการบังคับใช้กฎหมาย EUDR
รองปลัดเศรษฐเกียรติฯ เตรียมเคาะแผนรับมือการบังคับใช้กฎหมาย EUDR
เมื่อวันที่ 7 พฤศจิกายน 2566 เวลา 09.00 น. รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมหารือเตรียมความพร้อมการบังคับใช้กฎหมายว่าด้วยสินค้าที่ปลอดจากการตัดไม้ทําลายป่า (EU Deforestation-free Products Regulation: EUDR) พร้อมด้วยนายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.), นายณกรณ์ ตรรกวิรพัท ผู้ว่าการการยางแห่งประเทศไทย, นายวิชาญ อิงศรีสว่าง ผู้อํานวยการสํานักงานพัฒนาการวิจัยการเกษตร (องค์การมหาชน) นางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ และเจ้าหน้าที่หน่วยงานที่เกี่ยวข้อง ได้แก่ มกอช. กยท. สวก. สศก. กวก. มกอช. และ สกต. เข้าร่วมประชุม ณ ห้องประชุม 1403 กระทรวงเกษตรและสหกรณ์ โดยสามารถสรุปผลการประชุมดังกล่าว ได้ดังนี้
1. ที่ประชุมรับทราบรายละเอียดของกฎหมาย EUDR ซึ่งเป็นกฎหมายว่าด้วยสินค้าที่ปลอดจากการตัดไม้ทําลายป่า โดยประเทศผู้ส่งออกสินค้าไปกลุ่มประเทศสมาชิก EU จําเป็นต้องตรวจสอบความถูกต้องและวิเคราะห์สถานะความเสี่ยง (due diligence) ในห่วงโซ่การผลิตของตนจนถึงแหล่งกําเนิด เพื่อพิสูจน์ว่าการดําเนินธุรกิจของตนไม่ได้มีส่วนเกี่ยวข้องกับการทําลายพื้นที่ป่า โดยคาดว่าจะมีผลบังคับใช้ในช่วงต้นปี 2568 ซึ่งครอบคลุม 7 กลุ่มสินค้า ได้แก่ โกโก้ กาแฟ ถั่วเหลือง ยางพารา ปาล์มน้ํามัน โค และเนื้อไม้
2. ที่ประชุมรับทราบความคืบหน้าการดําเนินการของ กยท. เพื่อเตรียมพร้อมการบังคับใช้กฎหมาย EUDR
3. ที่ประชุมเห็นชอบให้แต่งตั้งคณะกรรมการในระดับประเทศเพื่อดําเนินการขับเคลื่อนการเตรียมความพร้อมการบังคับใช้กฎหมาย EUDR ให้ครอบคลุมในทุกกลุ่มสินค้าเกษตรที่ได้รับผลกระทบ โดยมีรองนายกรัฐมนตรีเป็นประธาน รัฐมนตรีว่าการกระทรวงเกษตรและสหกรณ์ เป็นรองประธาน และมีเลขา สศก. เป็นฝ่ายเลขานุการ พร้อมทั้งเห็นชอบให้มีการแต่งตั้งคณะอนุกรรมการรายชนิดสินค้าที่ได้รับผลกระทบ เพื่อให้การขับเคลื่อนมีประสิทธิภาพมากยิ่งขึ้น
4. ที่ประชุมเห็นชอบให้ กยท. จัดทําข้อมูลรายละเอียดวิเคราะห์ผลกระทบการบังคับใช้กฎหมาย EUDR ในส่วนชนิดสินค้ายางพารา เพื่อใช้เป็นข้อมูลต้นแบบในการนําเสนอท่านรัฐมนตรีว่าการกระทรวงเกษตรและสหกรณ์ และท่านปลัดกระทรวงเกษตรและสหกรณ์ เพื่อโปรดทราบและพิจารณาต่อไป
รัฐบาลไทย-ข่าวทำเนียบรัฐบาล-ดีอี ร่วมกล่าวเปิดงาน การให้บริการ “สายด่วนแจ้งหลอกลงทุน” ช่วยเหลือประชาชนไม่ให้ตกเป็นเหยื่อมิจฉาชีพ
วันจันทร์ที่ 6 พฤศจิกายน 2566
ดีอี ร่วมกล่าวเปิดงาน การให้บริการ “สายด่วนแจ้งหลอกลงทุน” ช่วยเหลือประชาชนไม่ให้ตกเป็นเหยื่อมิจฉาชีพ
ดีอี ร่วมกล่าวเปิดงาน การให้บริการ “สายด่วนแจ้งหลอกลงทุน” ช่วยเหลือประชาชนไม่ให้ตกเป็นเหยื่อมิจฉาชีพ
วันนี้ (6 พฤศจิกายน 2566) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ร่วมกล่าวเปิดงาน การให้บริการ “สายด่วนแจ้งหลอกลงทุน” ซึ่งช่องทางในการรับแจ้งเบาะแสการหลอกลวงในตลาดทุนจากประชาชนได้โดยตรง พร้อมผนึกกําลังพันธมิตรในตลาดทุนร่วมแจ้งเบาะแส และประสานความร่วมมือกับศูนย์ AOC กระทรวงดิจิทัลเพื่อเศรษฐกิจและสังคม มุ่งเป้าเร่งปิดบัญชีม้า รวมทั้งผู้ให้บริการแพลตฟอร์มสื่อสังคมออนไลน์ในการปิดกั้นเนื้อหาของมิจฉาชีพโดยเร็ว เพื่อช่วยเหลือประชาชนไม่ให้ตกเป็นเหยื่อของมิจฉาชีพและป้องกันความเสียหายจากการถูกหลอกลวงลงทุน ณ สํานักงานคณะกรรมการกํากับหลักทรัพย์และตลาดหลักทรัพย์
_______________________________
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังเอเปค ครั้งที่ 30 และการประชุมอื่น ๆ ที่เกี่ยวข้อง ระหว่างวันที่ 12 - 13 พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา
วันอังคารที่ 7 พฤศจิกายน 2566
07/11/2566
การประชุมรัฐมนตรีว่าการกระทรวงการคลังเอเปค ครั้งที่ 30 และการประชุมอื่น ๆ ที่เกี่ยวข้อง ระหว่างวันที่ 12 - 13 พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา
นายกฤษฎา จีนะวิจารณะ รมช.คลัง ได้รับมอบหมายจาก รมว.คลัง ให้เป็นหัวหน้าคณะผู้แทนไทยเข้าร่วมการประชุม รมว.คลังเอเปค ครั้งที่ 30 ละการประชุมอื่น ๆ ที่เกี่ยวข้อง ระหว่างวันที่ 12 - 13 พ.ย.2566 ณ นครซานฟรานซิสโก รัฐแคลิฟอร์เนีย สหรัฐอเมริกา
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า นายกฤษฎา จีนะวิจารณะ รัฐมนตรีช่วยว่ากระทรวงการคลัง ได้รับมอบหมายจากรัฐมนตรีว่าการกระทรวงการคลัง ให้เป็นหัวหน้าคณะผู้แทนไทยเข้าร่วมการประชุมรัฐมนตรีว่าการกระทรวงการคลังเอเปค (APEC Finance Ministers’ Meeting: APEC FMM) ครั้งที่ 30 และการประชุมอื่น ๆ ที่เกี่ยวข้อง (การประชุมฯ) ระหว่างวันที่ 12 - 13 พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา โดยมีรัฐมนตรีว่าการกระทรวงการคลังหรือผู้แทนจากสมาชิกเอเปค จํานวน 21 เขตเศรษฐกิจ ประกอบด้วย ออสเตรเลีย บรูไน แคนาดา ชิลี จีน เขตบริหารพิเศษฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป ไทย สหรัฐอเมริกา และเวียดนาม รวมทั้งผู้แทนจากองค์การระหว่างประเทศเข้าร่วมการประชุมด้วย
การประชุมฯ ในครั้งนี้ มุ่งเน้นหารือใน 3 ประเด็นสําคัญ (Priorities) ประกอบด้วย (1) เศรษฐศาสตร์อุปทานสมัยใหม่ (Modern Supply Side Economics) (2) สินทรัพย์ดิจิทัล (Digital Assets) และ (3) การเงินเพื่อการพัฒนาที่ยั่งยืน (Sustainable Finance) ซึ่งเป็นประเด็นที่เจ้าภาพต้องการผลักดันให้เกิดความร่วมมือระหว่างเขตเศรษฐกิจเอเปคอย่างเป็นรูปธรรม และเป็นการผลักดันต่อเนื่องจากประเด็นสําคัญที่ไทยได้ผลักดันในปี 2565 ทั้งประเด็น Sustainable Finance และ Digitalization for Digital Economy นอกจากนี้ ที่ประชุมจะหารือถึงสถานการณ์เศรษฐกิจและการเงินโลก รวมทั้งพิจารณาให้การรับรองร่างแถลงการณ์ร่วมของการประชุม APEC FMM ครั้งที่ 30 เพื่อเป็นเอกสารผลลัพธ์ของการประชุมฯ ด้วย
การเข้าร่วมการประชุมฯ ในครั้งนี้ นอกจากจะได้มีการหารือในเรื่องการส่งเสริมความร่วมมือด้านเศรษฐกิจ การเงิน และการคลังระหว่างสมาชิกเอเปคแล้ว ยังจะเป็นโอกาสที่รัฐมนตรีว่าการกระทรวงการคลังของไทยจะได้นําเสนอแนวนโยบายด้านเศรษฐกิจที่สําคัญ ๆ ของรัฐบาลต่อที่ประชุมรัฐมนตรีว่าการกระทรวงการคลังเอเปค
ทั้งนี้ กระทรวงการคลังจะแถลงข่าวผลการประชุม APEC FMM ครั้งที่ 30 และการประชุมอื่น ๆ ที่เกี่ยวข้องให้ทราบต่อไป
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3622
รัฐบาลไทย-ข่าวทำเนียบรัฐบาล-นายกรัฐมนตรีเตรียมแสดงบทบาทไทยในเวทีเอเปค พร้อมกิจกรรมเชิญชวนนักลงทุนรายสำคัญระดับโลกร่วมการค้าการลงทุนในไทย
วันอังคารที่ 7 พฤศจิกายน 2566
07/11/2566
นายกรัฐมนตรีเตรียมแสดงบทบาทไทยในเวทีเอเปค พร้อมกิจกรรมเชิญชวนนักลงทุนรายสําคัญระดับโลกร่วมการค้าการลงทุนในไทย
นายกรัฐมนตรีเตรียมแสดงบทบาทไทยในเวทีเอเปค พร้อมกิจกรรมเชิญชวนนักลงทุนรายสําคัญระดับโลกร่วมการค้าการลงทุนในไทย
วันนี้ (วันที่ 7 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า ในช่วงสัปดาห์หน้า วันที่ 12 พฤศจิกายน 2566 นายกรัฐมนตรีมีกําหนดการเดินทางเพื่อเข้าร่วมการประชุมผู้นําเขตเศรษฐกิจเอเปค ประจําปี 2566 และกิจกรรมที่เกี่ยวข้องของนายกรัฐมนตรี
โดยนายกรัฐมนตรีจะปฏิบัติภารกิจใน 6 ด้านหลัก ด้วยกัน ได้แก่
กิจกรรมทางการ
1. การประชุมผู้นําเขตเศรษฐกิจเอเปคและการประชุมอื่น ๆ ที่เกี่ยวข้อง
2. การพบหารือทวิภาคีกับผู้นําประเทศต่าง ๆ
3. กิจกรรมระดับผู้นําภายใต้กรอบความร่วมมือ Indo-Pacific Economic Forum – IPEF
กิจกรรมอื่น ๆ
4. การพบหารือกับภาคเอกชนสหรัฐฯ ทั้งดูงานบริษัทและการหารือ One-on-one / การพบภาคเอกชนไทยและกิจกรรม Networking Reception กับภาคเอกชนไทยและสหรัฐฯ
5. กําหนดการ ณ มหาวิทยาลัย Standford
6. การพบหารือกับตัวแทนชุมชนไทย ณ นคร San Francisco
โดยไทยมีประเด็นสําคัญที่ต้องการผลักดัน ทั้งด้านการค้าการลงทุน ยกระดับ FTAs ความเชื่อมโยง ผ่านการเสริมสร้างโครงสร้างพื้นฐาน เชื่อมโยงมหาสมุทรแปซิฟิกกับมหาสมุทรอินเดียผ่านโครงการ Landbridge และ ความเชื่อมโยงระหว่างประชาชน โดยเฉพาะผ่านการท่องเที่ยว ความยั่งยืน สานต่อเป้าหมายกรุงเทพฯ ย้ําความมุ่งมั่นของไทยเรื่องการปล่อยคาร์บอนสุทธิเป็น 0 และความเป็นกลางทางคาร์บอน เศรษฐกิจดิจิทัล ส่งเสริมการค้าดิจิทัล/e-commerce และนวัตกรรมใหม่ ๆ รวมทั้ง ความครอบคลุมและความเท่าเทียม การขจัดความยากจน และลดความเหลื่อมล้ํา
ในโอกาสนี้ นายกรัฐมนตรีจะพบกับภาคเอกชนรายใหญ่ระดับโลก เป็นโอกาสให้เกิดการค้าการลงทุนในไทย โดยเฉพาะอย่างยิ่งในสาขาที่มีความสําคัญและประเทศไทยมีศักยภาพ สาขายานยนต์ อิเล็กทรอนิกส์อัจฉริยะ ดิจิทัล และการเงินและการธนาคาร เป็นต้น
รัฐบาลไทย-ข่าวทำเนียบรัฐบาล-IMF พบ บสย. ชื่นชมโมเดลค้ำ PGS 10 เพิ่มโอกาสช่วย SMEs
วันอังคารที่ 7 พฤศจิกายน 2566
07/11/2566
IMF พบ บสย. ชื่นชมโมเดลค้ํา PGS 10 เพิ่มโอกาสช่วย SMEs
กองทุนการเงินระหว่างประเทศ (International Monetary Fund: IMF)  เข้าพบ บรรษัทประกันสินเชื่ออุตสาหกรรมขนาดย่อม (บสย.) ร่วมหารือประเด็นภาพรวมเศรษฐกิจและการช่วยSMEs พ้นวิกฤต เผย IMF ชื่นชมโมเดลค้ําประกันสินเชื่อ บสย. ที่ช่วย SMEs ให้สามารถเข้าถึงแหล่งทุน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ ร่วมต้อนรับ คณะผู้แทน กองทุนการเงินระหว่างประเทศ (International Monetary Fund: IMF) นําโดย Ms. Corinne Delechat, Division Chief, Asia and Pacific Department, Mr. Ara Stepanyan, Senior Economist, Mr. Mouhamadou Sy, Economist, Mr. Melih Firat, Economist, Mr. Emmanouil (Manos) Kitsios, Senior Economist, and Mr. Muhammad Shamil Akbar, Economist ในโอกาสที่ IMF ขอเข้าหารือ บสย. และหน่วยงานต่างๆ ทั้งภาครัฐและเอกชน ในระหว่างวันที่ 24 ตุลาคม ถึงวันที่ 7 พฤศจิกายน 2566 เพื่อทบทวนภาวะเศรษฐกิจของไทยประจําปี 2566 ตามพันธะข้อตกลงของ IMF (Article IV Consultation) ในประเด็นที่เกี่ยวข้องกับเศรษฐกิจ เพื่อนําไปสรุปภาพรวมและแนวทางในการจัดทําแผนพัฒนาเศรษฐกิจของประเทศ ณ บสย. สํานักงานใหญ่ ถนนเพชรบุรีตัดใหม่ กรุงเทพฯ เมื่อวันที่ 6 พฤศจิกายน 2566
ในโอกาสนี้ บสย. ได้บรรยายสรุปการดําเนินงาน การให้ความช่วยเหลือผู้ประกอบการ SMEs ที่ได้รับผลกระทบจากสถานการณ์ COVID-19 ให้สามารถเข้าถึงแหล่งเงินทุนและสินเชื่อ โดยผ่านโครงการค้ําประกันสินเชื่อ รวมทั้งแผนการรับประกันสินเชื่อรูปแบบใหม่เพื่อรองรับ SMEs การปรับรูปแบบการค้ําประกันสินเชื่อ เพื่อให้สอดคล้องและรองรับกับSMEs การฟื้นตัวทางเศรษฐกิจจากการสนับสนุนธุรกิจขนาดกลางและขนาดย่อม (SMEs) และกลุ่มธุรกิจที่ได้รับประโยชน์มากที่สุดจากโครงการค้ําประกันสินเชื่อต่างๆ ของ บสย.
โดยประเด็นที่ IMF ให้ความสนใจเป็นพิเศษ ในฐานะที่ บสย. เป็นหน่วยงานรัฐและเป็นกลไกการสนับสนุนการเข้าถึงแหล่งทุนและสินเชื่อในระบบ ที่ช่วยพลิกฟื้นเศรษฐกิจผ่านผู้ประกอบการ SMEs ให้สามารถเข้าถึงสินเชื่อได้ โดยเฉพาะอย่างยิ่งการดําเนินโครงการค้ําประกันสินเชื่อ บสย. SMEs เข้มแข็ง (PGS 10) ที่ตอบโจทย์การพลิกฟื้นเศรษฐกิจที่มีความเชื่อมโยงกับการสนับสนุน SMEs ต่อยอดธุรกิจ อีกทั้งยังตอบโจทย์การเข้าถึงแหล่งทุนได้ตรงกับความต้องการ SMEs ทุกกลุ่ม ทั้งนิติบุคคล บุคคลธรรมดา กลุ่ม Start up และกลุ่มที่กําลังพัฒนาสู่ธุรกิจเพื่อสิ่งแวดล้อม หรือ Green Business
ทั้งนี้ IMF ได้กล่าวชื่นชมการดําเนินโครงการตามมาตรการของรัฐบาล โดยได้พัฒนาผลิตภัณฑ์ค้ําประกันสินเชื่อแนวใหม่ ในลักษณะที่เป็น Product Segmentation สําหรับการดําเนินโครงการค้ําประกันสินเชื่อ บสย. SMEs เข้มแข็ง (PGS 10) ที่ครอบคลุมความต้องการทุกกลุ่มที่ช่วย SMEs ให้เข้าถึงสินเชื่อได้เป็นจํานวนมาก เช่น ผลิตภัณฑ์ค้ําประกันสินเชื่อ Small Biz เพื่อรายย่อย โดย IMF ยังเห็นว่าควรมีการพัฒนาโปรแกรมการช่วยเหลือเช่นนี้อีก เพื่อให้การช่วยเหลือมีความต่อเนื่องในฐานะที่เป็นหน่วยงานของรัฐ ที่มุ่งส่งเสริมสนับสนุนการสร้างความแข็งแกร่งให้ SMEs เพื่อการขับเคลื่อนเศรษฐกิจไทยต่อไป
รัฐบาลไทย-ข่าวทำเนียบรัฐบาล-ครม. มีมติอนุมัติมาตรการรักษาเสถียรภาพราคาข้าวโพดเลี้ยงสัตว์ ปี 2566/67 จำนวน 2 โครงการ วงเงินรวมทั้งสิ้น 65,170,000 บาท
วันอังคารที่ 7 พฤศจิกายน 2566
07/11/2566
ครม. มีมติอนุมัติมาตรการรักษาเสถียรภาพราคาข้าวโพดเลี้ยงสัตว์ ปี 2566/67 จํานวน 2 โครงการ วงเงินรวมทั้งสิ้น 65,170,000 บาท
ครม. มีมติอนุมัติมาตรการรักษาเสถียรภาพราคาข้าวโพดเลี้ยงสัตว์ ปี 2566/67 จํานวน 2 โครงการ วงเงินรวมทั้งสิ้น 65,170,000 บาท
น.ส. เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (7 พ.ย.2566) มีมติรับทราบและอนุมัติตามที่กระทรวงพาณิชย์เสนอ ซึ่งเป็นไปตามมติคณะกรรมการนโยบายและบริหารจัดการข้าวโพดเลี้ยงสัตว์ (นบขพ.) เมื่อวันที่ 26 ตุลาคม 2566 เพื่อช่วยเหลือสภาพคล่องของสถาบันเกษตรกรและผู้ประกอบการรับซื้อข้าวโพดเลี้ยงสัตว์จากเกษตกร โดยไม่เร่งระบายผลผลิต รวมถึงเพื่อรักษาเสถียรภาพราคาข้าวโพดเลี้ยงสัตว์ในช่วงผลผลิตออกสู่ตลาดมาก ซึ่งจะส่งผลให้ราคาข้าวโพดเลี้ยงสัตว์ที่เกษตรกรขายได้อยู่ในระดับที่เหมาะสม ดังนี้
1. รับทราบสถานการณ์การผลิตและการตลาดข้าวโพดเลี้ยงสัตว์ ปี 2566/67
2. อนุมัติมาตรการรักษาเสถียรภาพราคาข้าวโพดเลี้ยงสัตว์ ปี 2566/67 จํานวน 2 โครงการ วงเงินรวมทั้งสิ้น 65,170,000 บาท ดังนี้
2.1 โครงการชดเชยดอกเบี้ยในการเก็บสต็อกข้าวโพดเลี้ยงสัตว์ ปีการผลิต 2566/67 วงเงิน 26,670,000 บาท จากงบประมาณ งบกลาง รายการเงินสํารองจ่ายเพื่อกรณีฉุกเฉินหรือจําเป็น โดยจะขอรับจัดสรรงบประมาณตามระเบียบ ขั้นตอนต่อไป
ทั้งนี้ โครงการฯ ดังกล่าว สนับสนุนดอกเบี้ยแก่ผู้ประกอบการค้าข้าวโพดเลี้ยงสัตว์ และ/หรือใช้วัตถุดิบในการผลิตอาหารสัตว์ที่กู้ยืมเงินจากธนาคารพาณิชย์/ธนาคารของรัฐ เพื่อเพิ่มสภาพคล่องให้สามารถรับซื้อข้าวโพดเลี้ยงสัตว์จากเกษตรกรโดยไม่ต้องเร่งระบายผลผลิต และเก็บสต็อกในรูปแบบชนิดเมล็ด เป็นระยะเวลา 60-120 วัน เพื่อดึงผลผลิตส่วนเกินออกจากตลาดในช่วงที่ผลผลิตออกมากโดยไม่แทรกแซงกลไกตลาด เป้าหมาย 200,000 ตัน โดยจะชดเชยดอกเบี้ยแก่ผู้เข้าร่วมโครงการฯ ในอัตราร้อยละ 4 ต่อปี ตามระยะเวลาที่เก็บสต็อก และมีระยะเวลารับซื้อ พฤศจิกายน 2566 - มกราคม 2567 ระยะเวลาเก็บสต็อก พฤศจิกายน 2566 - พฤษภาคม 2567 ระยะเวลาโครงการ ตั้งแต่ ครม. มีมติอนุมัติ (7 พ.ย.66) - มิถุนายน 2568
2.2 โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2566/67 วงเงิน 38,500,000 บาท
ทั้งนี้ โครงการฯ ดังกล่าว ธนาคารเพื่อการเกษตรและสหกรณ์การเกษตร (ธ.ก.ส.) จะสนับสนุนสินเชื่อแก่สถาบันเกษตรกร กลุ่มเกษตรกรและวิสาหกิจชุมชน ที่ประกอบธุรกิจเกี่ยวกับข้าวโพดเลี้ยงสัตว์ และ/หรือใช้เป็นวัตถุดิบในการผลิตอาหารสัตว์นําไปใช้เป็นเงินทุนหมุนเวียน ในการรวบรวมหรือรับซื้อข้าวโพดเลี้ยงสัตว์จากเกษตรกรผู้ขึ้นทะเบียนเกษตรกรผู้ปลูกข้าวโพดเลี้ยงสัตว์ ปีการผลิต 2566/67 กับกรมส่งเสริมการเกษตรเพื่อจําหน่ายต่อ แปรรูป เพื่อสร้างมูลค่าเพิ่ม เพื่อช่วยดูดซับปริมาณผลผลิตข้าวโพดเลี้ยงสัตว์ในช่วงที่ผลผลิตออกมาก โดยมีเป้าหมาย วงเงินกู้ 1,000 ล้านบาท ผลผลิตประมาณ 100,000 ตัน อัตราดอกเบี้ยและการสนับสนุน ธ.ก.ส. คิดดอกเบี้ยเงินกู้ตามโครงการฯ ในอัตราร้อยละ 4.85 ต่อปี สถาบันเกษตรกรรับภาระในอัตราร้อยละ 1 ต่อปี และรัฐบาลสนับสนุนดอกเบี้ยแก่ ธ.ก.ส. ในอัตราร้อยละ 3.85 ต่อปี เป็นระยะเวลาไม่เกิน 12 เดือน ระยะเวลาจ่ายสินเชื่อ 1 ตุลาคม 2566 - 31 พฤษภาคม 2567 ระยะเวลาโครงการ 1 ตุลาคม 2566 - 30 มิถุนายน 2568
รัฐบาลไทย-ข่าวทำเนียบรัฐบาล-พม. จับมือ ศูนย์พึ่งได้ รพ.ตำรวจ และเครือข่าย ปลุกกระแสสังคม เดินรณรงค์ใจกลางกรุง ยุติความรุนแรงต่อเด็ก สตรี และบุคคลในครอบครัว
วันอังคารที่ 7 พฤศจิกายน 2566
พม. จับมือ ศูนย์พึ่งได้ รพ.ตํารวจ และเครือข่าย ปลุกกระแสสังคม เดินรณรงค์ใจกลางกรุง ยุติความรุนแรงต่อเด็ก สตรี และบุคคลในครอบครัว
พม. จับมือ ศูนย์พึ่งได้ รพ.ตํารวจ และเครือข่าย ปลุกกระแสสังคม เดินรณรงค์ใจกลางกรุง ยุติความรุนแรงต่อเด็ก สตรี และบุคคลในครอบครัว
วันนี้ (7 พ.ย. 66) เวลา 13.30 น. กระทรวงการพัฒนาสังคมและความมั่นคงของมนุษย์ (พม.) ร่วมกับ เพจ Because We Care และ ศูนย์พึ่งได้ โรงพยาบาลตํารวจ จัดกิจกรรมรณรงค์ยุติความรุนแรงต่อเด็ก สตรี และบุคคลในครอบครัว โดย นางสุดา สุหลง รองอธิบดีกรมกิจการสตรีและสถาบันครอบครัว และ พ.ต.อ.หญิง ศิริกุล ศรีสง่า โฆษกโรงพยาบาลตํารวจ และที่ปรึกษาปลัดกระทรวงการพัฒนาสังคมและความมั่นคงของมนุษย์ ด้านสื่อสารสังคม พร้อมด้วยนางสาวนดา บินร่อหีม ประธานสภาเด็กและเยาวชนแห่งประเทศไทย ร่วมติดเข็มกลัดริบบิ้นสีขาวให้กับ พลตํารวจโท ทวีศิลป์ เวชวิทารณ์ รักษาราชการเเทน นายแพทย์ใหญ่ (สบ 8) โรงพยาบาลตํารวจ และคณะผู้บริหาร อีกทั้งมอบเข็มกลัดริบบิ้นสีขาวและสื่อประชาสัมพันธ์ เพื่อร่วมรณรงค์ยุติความรุนแรงในสังคมในทุกรูปแบบ ณ ลานกิจกรรม ชั้น 2 อาคารมหาภูมิพลราชานุสรณ์ 88 พรรษา โรงพยาบาลตํารวจ
นางสุดา กล่าวว่า กิจกรรมรณรงค์ยุติความรุนแรงต่อเด็ก สตรี และบุคคลในครอบครัว จัดขึ้นเนื่องในเดือนพฤศจิกายน ซึ่งเป็น "เดือนรณรงค์ยุติความรุนแรงต่อเด็ก สตรี และบุคคลในครอบครัว" เพื่อมุ่งเน้นการป้องกันและแก้ไขปัญหาความรุนแรงทั้งต่อเด็ก สตรี และบุคคลในครอบครัว รวมไปถึงความรุนแรงในสังคมทุกรูปแบบ โดยให้สังคมได้ตระหนักและมีส่วนร่วมในการป้องกันและขจัดความรุนแรง ด้วยการติดริบบิ้นสีขาว ซึ่งเป็นสัญลักษณ์สําคัญที่ใช้ในการรณรงค์ยุติความรุนแรงต่อเด็ก สตรี และบุคคลในครอบครัว ด้วยการไม่ยอมรับ ไม่นิ่งเฉย และไม่กระทํารุนแรงต่อเด็ก สตรี และบุคคลในครอบครัว ในทุกรูปแบบ
พ.ต.อ.หญิง ศิริกุล กล่าวว่า วันนี้ ผู้แทนภาคีเครือข่ายทุกภาคส่วนทั้งหน่วยงานภาครัฐ ธุรกิจเอกชน และประชาสังคม ประกอบด้วย กระทรวง พม. ศูนย์พึ่งได้ โรงพยาบาลตํารวจ ศูนย์ช่วยเหลือสังคม สายด่วน พม. 1300 สภาเด็กและเยาวชนแห่งประเทศไทย ทีมประชาสัมพันธ์ พม. มูลนิธิเพื่อนพนักงานบริการ (SWING) และบริษัท โทรีเซนไทย เอเยนต์ซีส์ จํากัด (มหาชน) (TTA) ร่วมเดินรณรงค์ยุติความรุนแรงต่อเด็ก สตรี และบุคคลในครอบครัว เริ่มจากโรงพยาบาลตํารวจไปยังบริเวณลานน้ําพุ ศูนย์การค้าสยามพารากอน โดยร่วมติดเข็มกลัดริบบิ้นสีขาวให้กับ นายสุทรรศชัย พลายแก้ว ผู้ช่วยกรรมการผู้จัดการใหญ่ สายงานปฏิบัติการ ศูนย์การค้าสยามพารากอน และคณะผู้บริหาร พร้อมทั้งมอบเข็มกลัดริบบิ้นสีขาว เพื่อร่วมรณรงค์ยุติความรุนแรงในสังคมทุกรูปแบบ
พ.ต.อ.หญิง ศิริกุล กล่าวเพิ่มเติมว่า นอกจากนี้ มีการเยี่ยมศูนย์พึ่งได้ โรงพยาบาลตํารวจ ซึ่งเป็นศูนย์บริการแบบครบวงจรที่ให้คําปรึกษาและช่วยเหลือเด็กและสตรีที่ได้รับผลกระทบจากความรุนแรง โดยทํางานร่วมกับภาคีเครือข่ายอย่างบูรณาการแบบครบวงจรในรูปแบบศูนย์บริการแบบครบวงจร (One Stop Crisis Center) หรือ OSCC
หากพบเห็นการกระทําความรุนแรงในสังคมไม่ว่าจะเกิดขึ้นกับใครก็ตามสามารถแจ้งเหตุได้ที่ 1) ศูนย์ช่วยเหลือสังคม สายด่วน พม. 1300 2) ศูนย์พึ่งได้ โรงพยาบาลตํารวจ 3) เพจ FACEBOOK "Because We Care" และ 4) Line OA "ESS Help me" เพียงกดเพิ่มเพื่อน @esshelpme
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง #ศรส #ศูนย์พึ่งได้ #becausewecare